Gregorius Abbott

Gregorius Abbott, vulgo plene Gregory Wayne Abbott (ad Wichita Falls Texiae natus die 13 Novembris 1957) est politicus Civitatum Foederatarum.

In Texia septentrionali educatus, alumnus est universitatis Texanae, ubi administrationi commerciali studuit, universitatisque Vanderbiltiae ubi doctoratu iuris laureatus est. Iuris consultus ab anno 1984, deinde iudex, denuo iudex curiae supremae Texanae operam dedit. Factionis republicanae sodalis, advocatus generalis Texiae anno 2002 electus est et usque in annum 2014 functus est, quo anno officium gubernatoris petivit, bono successu. Gubernator a die 20 Ianuarii 2015 meret. 

 Bibliographia 
 Reid Wilson, "The likely next governor of Texas is full of Lone Star swagger. Don’t be surprised if he runs for president" in Washington Post (30 Octobris 2014)
 Brian D. Sweany, "The Overcomer" in Texas Monthly (Octobri 2013)

Categoria:Nati 1957
Categoria:Homines vivi
Categoria:Politici Civitatum Foederatarum
Categoria:Gubernatores Texiae
Categoria:Iuris consulti
Categoria:Alumni Universitatis Texanae
Categoria:Alumni Universitatis Vanderbiltiae